година от разглеждания период — аспект, който подчертава бързината и степента на навлизане на пазара.
 (433)
 В коментарите си относно окончателното разгласяване CCCME заяви, че пазарният дял на промишлеността на Съюза е занижен, а този на китайския внос е завишен. В това отношение CCCME заяви също така, че пазарните данни следва да се основават на километри влакна вместо километри кабел, което би довело до по-нисък пазарен дял на китайския внос.
 (434)
 В това отношение Комисията припомни, че при разследването се установи, че километър кабел е най-подходящата мерна единица за разглеждания продукт, както е разяснено в съображения 402—404. Поради това твърдението беше отхвърлено.
 4.6.2. Цени на вноса от засегнатата държава, подбиване на цените и намаление на цените
 (435)
 Комисията установи цените на вноса въз основа на отговорите на искането за допълнителна информация от оказалите съдействие износители, посочени в съображение 47.
 (436)
 Средната цена на вноса от засегнатата държава се е променяла, както следва:
 Таблица 4
 Цени на вноса (EUR/km кабел)
 2017 г.
 2018 г.
 2019 г.
 РП
 Китай
 452,9
 401,9
 468,5
 349,1
 Индекс
 100
 89
 103
 77
 Източник: оказалите съдействие производители износители.
 (437)
 През разглеждания период цените на вноса от Китай са намалели от 452 EUR/km кабел на 349 EUR/km кабел, което представлява спад с 23 %. Това развитие следва да се разглежда с оглед на засилената агресивност от страна на китайските производители износители, която е свързана с прекомерния капацитет в тази държава (вж. съображение 431). Този показател следва също така да се разглежда на фона както на значителните колебания на цените за определена дължина между различните видове на продукта, така и на големите разлики в продуктовия микс през отделните години. Варирането на продукта е произтичало както от променливостта, откъдето и от цената на продаваните видове кабели, така и от факта, че не всички видове продукти са били предлагани и продавани всяка година.
 (438)
 За да се избегнат колебанията в продуктовия микс, присъщи на ценовите серии през разглеждания период, и за се получат по-точни и представителни данни, Комисията анализира също така изчерпателната информация от включените в извадката китайски износители и производители от Съюза въз основа на по-агрегирани групи от пряко сравними продукти. Това доведе до набелязването на 35 идентични (съвпадащи) групи, които се продават както от китайските износители, така и от промишлеността на Съюза, и за които е имало продажби през всяка от разглежданите години. С други думи, Комисията получи пълни динамични редове с цена по вид на продукта за всяка година през съответния период. Тези цени може да се считат за представителни за целия китайския износ през периода, като обхващат 62 % от износа на включените в извадката дружества през РП. Полученият представителен динамичен ред се е променял на претеглена агрегирана база, както следва:
 Таблица 4а
 Внос от Китай (EUR за km кабел)
 2017 г.
 2018 г.
 2019 г.
 РП
 Средна цена
 854
 720
 593
 320
 Индекс
 100
 84
 69
 38
 Представителност
 94 %
 35 %
 59 %
 62 %
 (439)
 Това показва значителен и непрекъснат спад на цените на китайския износ. С други думи, при сравнение на продажбите на